Tamɣart-nni tafermact, tacibant, ad as-tiniḍ attan ɣef yiwet-is, takeckact-nni n meyyat ssna neɣ mitin, wi iẓran tneggez ɣef bu lebraq, tenna-as : -Tikelt-agi d nek ara yṛuḥen, anẓer... Ur as-qqaren d teryel,... Almi d teryel. Ula d bu lebraq, akken yesfuḥ d nettat ɣef weɛrur-is, ur yurǧi ara ad as-tini : azzel ! ɣef waffug yettafeg, ur zmireɣ ara a d-iniɣ sennig wayen d-ḥkiɣ yagi. D acu kan D acu kan ... Faḍma yuɣalen diɣen la tzemmeḍ iman-is ɣer temgerṭ n Seɛdi, ɣef bu waḍu la ytessen abrid d tissit, Faḍma mi d-teqleb ɣer deffir, twala : tenṭeq ɣer Seɛdi, tenna-as : -Tikelt-agi, d yemma ay-agi i yaɣ-d-itebɛen : ɛeqleɣ-tt ! Tura ur nesɛi win ara aɣ-isellken, ḥaca ma imneɛ-aɣ wasif nezger-it... wwet ! Lameɛna, iwwet neɣ yeqqim, ɛicuca ɣef weɛrur n bu lebraq, simmal la dtettqerrib ɣer-sen. Ula d nettat teẓra : ma ur ten-teṭṭif ara deg wakal-is ma yfut kecmen lberr n tmurt n Seɛdi, Daɣen, menɛen-as. Daɣ netta terra yakk bu lebraq d idammen ; ṣṣifa-s nettat tbeddel, tuɣal d lweḥc. La d-tettqerrib... La dtettqerrib...